สาวปล่อยโฮ จับมือแฟนเดินเล่นน้ำท้ายเขื่อนเจ้าพระยา ตกเวิ้งทราย จมดับ
หนุ่มจูงมือแฟนสาว เดินเล่นที่เนินทราย ท้ายเขื่อนเจ้าพระยา ก่อนไถลตกช่วงที่เป็นทางลาด แฟนสาวคว้าไม่ทัน จมหายต่อหน้า ชาวบ้านหาปลามาช่วยงมจนเจอร่าง พาขึ้นฝั่งให้กู้ภัยปั๊มหัวใจ แต่ยื้อชีวิตไม่ทัน เชื่อตัวตายตัวแทน,เมื่อเวลา 17.30 น. วันที่ 17 มี.ค. 2562 ร.ต.อ.อุดมเกียรติ มาแจ้ง รอง สว.(สอบสวน) สภ.สรรพยา จ.ชัยนาท รับแจ้งเหตุมีคนจมน้ำที่บริเวณ ม.5 ต.ตลุก อ.สรรพยา จ.ชัยนาท ท้ายเขื่อนเจ้าพระยา จึงรุดไปตรวจสอบพร้อมเจ้าหน้าที่อาสาสมัครร่วมกตัญญูจังหวัดชัยนาท พร้อมประสานแพทย์เวรโรงพยาบาลสรรพยาเข้าตรวสอบ,ที่เกิดเหตุอยู่ที่ท้ายเขื่อนเจ้าพระยา ซึ่งเป็นหาดทรายทั้ง 2 ฝั่ง เนื่องจากเป็นฤดูแล้ง ส่วนตรงกลางมีน้ำไหลผ่านลึกประมาณ 3 เมตร พบนายอนุสรณ์ พักดีสาร อายุ 19 ปี ชาว จ.ชัยนาท จมน้ำอยู่ ชาวประมงจึงรีบช่วยขึ้นมาบนฝั่ง พนักงานกู้ชีพเทศบาลตำบลบางหลวง อ.สรรพยา จ.ชัยนาท และเจ้าหน้าที่อาสาสมัครร่วมกตัญญูมาถึงพอดี จึงเร่งช่วยปั๊มหัวใจอยู่กว่าครึ่งชั่วโมง โดยมีญาติคอยภาวนาให้ นายอนุสรณ์ มีลมหายใจกลับมา แต่ก็ไม่สามารถยื้อชีวิตไว้ได้ ทำให้แม่และญาติถึงกับล้มพับกลางอากาศ,จากการชันสูตรพลิกศพผู้ตาย พบเสียชีวิตด้วยอาการขาดอากาศหายใจ ทางญาติไม่ติดใจในสาเหตุการตาย จึงนำศพส่งมอบเพื่อประกอบพิธีกรรมทางศาสนาต่อไป,น.ส.ณัฐณิธา สุดยา อายุ 19 ปี แฟนสาวของนายอนุสรณ์ เล่าว่า ช่วงนี้ปิดเทอม อากาศร้อนจึงชวนกันมาเล่นน้ำพร้อมกับเพื่อนๆ รวม 7 คน เมื่อตอน 5 โมงเย็น ที่บริเวณท้ายเขื่อนฯ ตอนแรกลงน้ำ เดินเล่นไปเรื่อยๆ พื้นที่เดินไปเป็นทราย อยู่ๆ เป็นทางลาดลึกลงไป ตัวแฟนก็ไถลจมลงน้ำ เขาจับมือตนไว้ แต่พอตัวเขาจมลงไป มือเขาหลุด ตนคว้ามือเขาไว้ไม่ทัน ซึ่งเขาเพิ่งเรียนจบระดับ ปวช.3 คอมพิวเตอร์-ธุรกิจ วิทยาลัยเทคนิคชัยนาท กำลังจะเรียน ปวส.แผนกช่างอุตสาหกรรม,ด้าน นายลำไย เกดดำ อายุ 63 ปี คนหาปลา เล่าว่า เด็กๆ มาเดินเล่นแถวนี้ กำลังจะไปที่บริเวณท้ายเขื่อนฯ  คงคิดว่าน้ำตื้น แต่เป็นนพื้นทรายและมีร่องน้ำลึก ซึ่งเด็กคนนี้ว่ายน้ำไม่เป็น หลังเกิดเหตุน้องผู้หญิงคนหนึ่งวิ่งไปเรียกให้มาช่วย ตนและชาวบ้านอีก 5-6 คนวิ่งมาช่วยกันงมหาประมาณ 20 นาทีจึงพบ แล้วนำขึ้นจากน้ำ โดยพบห่างจากจุดจมไปประมาณ 5 เมตร,ก่อนหน้านี้เคยมีคนจมน้ำเสียชีวิตบริเวณนี้เกือบทุกปี ก่อนจะเกิดเหตุกับเด็กคนนี้ มีคนงานเรือดูด มาเดินแล้วจมน้ำบริเวณไม่ห่างจากจุดนี้ นอกจากนั้นยังมีคนพม่าอีก 2 คนมาจมน้ำเสียชีวิตเช่นกัน เหมือนตัวตายตัวแทน.
หนุ่มจูงมือแฟนสาว เดินเล่นที่เนินทราย ท้ายเขื่อนเจ้าพระยา ก่อนไถลตกช่วงที่เป็นทางลาด แฟนสาวคว้าไม่ทัน จมหายต่อหน้า ชาวบ้านหาปลามาช่วยงมจนเจอร่าง พาขึ้นฝั่งให้กู้ภัยปั๊มหัวใจ แต่ยื้อไม่ทัน
ตกน้ำ,จมน้ำ,เนินทราย,ท้ายเขื่อนเจ้าพระยา,ชัยนาท,เล่นน้ำคลายร้อน,ข่าวทั่วไป